**Felhívás**

**Szociális célú tűzifa támogatás**

Tájékoztatjuk a Tisztelt lakosságot, hogy az idei évben is lehetőségünk van a szociális célú tűzifa támogatás nyújtására.

**Öskü Község Önkormányzat képviselő–testületének 11/2019. (IX.24.) önkormányzati rendelete szabályozza a szociális tűzifa támogatás igénybevételének feltételeit.**

**Ezen rendelet célja:**

Az Öskü Község területén állandó lakcímen vagy tartózkodási helyen életvitelszerűen lakó, szociálisan rászoruló lakosok támogatása. A természetben nyújtott szociális ellátást, mint egyszeri, vissza nem térítendő tűzifa juttatás feltételeit a fent említett rendelet szabályozza.

**A támogatás feltételei**

**Szociálisan rászoruló személyek, akiknél**:

**-a közös háztartásban élők** egy főre jutó jövedelme nem haladja meg az öregségi nyugdíj mindenkori legkisebb összegének 270%-át **(76.950,-Ft)**

**-egyszemélyes háztartás** esetén a 400 %-át **(114.000,-Ft)**

valamint a háztartás egyik tagjának sincs vagyona

**Háztartás:** Egy lakásban együtt lakó és ott bejelentett lakó vagy tartózkodási hellyel rendelkező személyek közössége.

**Előnyt élvez:**

a, a szociális igazgatásról és szociális ellátásokról szóló törvény szerint:

* aktív korúak ellátására,
* időskorúak járadékára,
* települési lakásfenntartási támogatásra jogosult személy

b, a gyermekek védelméről és a gyámügyi igazgatásról szóló törvényben szabályozott halmozottan hátrányos gyermeket nevelő.

**Nem jogosult támogatásra**

* aki erdőtulajdonos, erdőgazdálkodó vagy fakitermelést végzett az elmúlt 2 évben
* az ingatlan tűzifával nem fűthető, valamint nem lakik benne életvitelszerűen senki

Ugyanazon lakott ingatlanra, csak egy támogatás állapítható meg, függetlenül a háztartások számától.

**A támogatás igénylése**

A kérelmeket ***2019. október 10-től - 2019. november 11. napjáig*** az Ösküi Község Önkormányzatához, a szociális ügyintézőhöz lehet benyújtani.

A támogatás elbírálásáról a polgármester dönt a beérkezett kérelmek összesítése alapján, **2019. november 20**. napjáig.

A kérelem igényléséhez szükséges nyomtatványt és további információkat a szociális ügyintézőtől lehet kérni, valamint a község honlapján is tudnak tájékozódni.

Öskü, 2019. október 10.

**Ángyán Tamás**

**polgármester**